turjo4nis/wikipedia-bn-dump-20250701 huggingface dataset:
ক্রোয়েশীয় ভাষা

ক্রোয়েশীয় ভাষা (ক্রোয়েশীয় ভাষায়: hrvatski jezik খ্‌র্‌ভাৎস্কি য়েজ়িক্‌) একটি দক্ষিণ স্লাভীয় ভাষা। এটি মূলত ক্রোয়েশিয়া, বসনিয়া ও হার্জেগোভিনা, এবং অন্যান্য প্রতিবেশী রাষ্ট্রের ক্রোয়াট সম্প্রদায়ের লোকদের মধ্যে প্রচলিত। ভাষাবিজ্ঞানীরা অনেক সময় এটিকে বৃহত্তর সার্বো-ক্রোয়েশীয় ভাষার অন্তর্গত বলে গণ্য করেন। তবে ক্রোয়েশিয়ার প্রেক্ষাপটে সার্বো-ক্রোয়েশীয় ভাষা বলতে মূলত ক্রোয়েশীয় শ্‌তোকাভীয় ভাষাকে বোঝানো হয়। ক্রোয়েশিয়ার বর্তমান মান ভাষা বা স্ট্যান্ডার্ড ভাষার মূল ভিত্তি শ্‌তোকাভীয় ভাষা।

ক্রোয়েশিয়ার ভাষাসমূহ 
ক্রোয়েশিয়ায় শ্‌তোকাভীয় ভাষা ছাড়াও কায়কাভীয় ও চাকাভীয় ভাষা রয়েছে। তিনটি ভাষার নামকরণে স্ব-স্ব ভাষায় ব্যবহৃত 'কী?' এর নাম ব্যবহৃত হয়েছে (শ্‌তোকাভীয় ভাষায় 'কী?' হচ্ছে 'Što?', কায়কাভীয় ভাষায় 'কী?' হচ্ছে 'Kaj?' এবং চাকাভীয় ভাষায় 'কী?' হচ্ছে 'Ča?')। কায়কাভীয় ক্রোয়েশীয় ভাষার সাথে পার্শ্ববর্তী স্লোভেনিয়ার নিজস্ব স্লোভেনীয় ভাষার বেশ মিল রয়েছে, উভয় ভাষার বক্তারা একে অপরকে সহজেই বুঝতে পারেন। চাকাভীয় ভাষার সাথে কায়কাভীয়, স্লোভেনীয় ও শ্‌তোকাভীয় ভাষাত্রয়ের মোটামুটি মিল রয়েছে। তবে ব্য়াকরণগত, ব্যবহারিক ও সাহিত্যিক প্রেক্ষিতে বিচার করলে শ্‌তোকাভীয়, কায়কাভীয় ও চাকাভীয় - এই তিনটিই নিজ যোগ্যতায় ভাষা হিসেবে বিবেচ্য, একইসাথে এই তিন ভাষাই ক্রোয়েশিয়ার নিজস্ব ভাষাত্রয়।

ইতিহাস 
সংক্ষেপে বললে ক্রোয়েশিয়ার ভাষা-ইতিহাস বেশ পুরোনো। চাকাভীয় ভাষা ১১শ শতাব্দী থেকে গ্লাগোলিটিক বর্ণমালায় লিখিত হয়ে এসেছিল, তবে পরবর্তীতে লাতিন বর্ণমালার প্রচলন শুরু হয়। কায়কাভীয় ভাষা ও শ্‌তোকাভীয় ভাষাও প্রায় একই সময় থেকেই আলাদা আলাদাভাবে বিকশিত হয়। ক্রোয়েশীয় ভাষাত্রয় লাতিন বর্ণমালাতে লিখিত হলেও বানানরীতি নিয়মতান্ত্রিক ছিল না। বানানের সমস্যা দূর করতে ১৮৩০ সালে ল্যুদেভিত গায় (Ljudevit Gaj) চেক বর্ণমালার উপর ভিত্তি করে ক্রোয়েশীয় বর্ণমালা প্রণয়ন করেন। এতে অনুপ্রাণিত হয়ে সার্ব ভাষাবিদ ভুক স্তেফানোভিচ্য কারাজিচ্য (Вук Стефановић Караџић/Vuk Stefanović Karadžić) সার্বীয় সিরিলিক বর্ণমালা পরিমার্জিত করেন। গায়-এর লাতিন বর্ণমালার উপর ভিত্তি করে পরবর্তীতে স্লোভেনীয় বর্ণমালা ও ম্যাসেডোনীয় লাতিন বর্ণমালা প্রণয়ন করা হয়।

বর্ণমালা 
স্ট্যান্ডার্ড শ্‌তোকাভীয় ক্রোয়েশীয়, কায়কাভীয় ক্রোয়েশীয় ও চাকাভীয় ক্রোয়েশীয় - এই তিন ভাষাই গায়-এর লাতিন বর্ণমালা ব্যবহার করে থাকে। নিম্নে শ্‌তোকাভীয় ভাষার জন্যে ব্যবহৃত গায়-এর বর্ণমালা দেখানো হল:

গায়-এর প্রণীত বর্ণমালাতে 'জ্য' () এর জন্যে 'Dj dj' ব্যবহৃত হলেও পরবর্তীতে জ্যুরো দানিচিচ্য (Ђуро Даничић/Đuro Daničić) এর পরিবর্তে 'Đ đ' বর্ণটি ব্যবহার করার প্রস্তাব করেন ও পরে তাঁর এই প্রস্তাবনা গৃহীত হয়। কায়কাভীয় ভাষায়  ও  ধ্বনি নেই তাই Ć ć ও Đ đ এই দুই বর্ণের ব্যবহার কায়কাভীয়তে নেই। চাকাভীয়তে Ć ć বর্ণটি ব্যবহৃত হলেও এর উচ্চারণ ভিন্ন () যেটি তুর্কি ও আধুনিক গ্রীক - এই দুই ভাষায় পাওয়া যায়।

তথ্যসূত্র

বহিঃসংযোগ 

ক্রোয়েশীয় ভাষা
ক্রোয়েশিয়ার ভাষা
বসনিয়া ও হার্জেগোভিনার ভাষা
সার্বিয়ার ভাষা
অস্ট্রিয়ার ভাষা
হাঙ্গেরির ভাষা
ইতালির ভাষা
স্লোভেনিয়ার ভাষা
নামিবিয়া

নামিবিয়া দক্ষিণ-পশ্চিম আফ্রিকার একটি রাষ্ট্র। আটলান্টিক সাগরের তীরবর্তী নামিবিয়ার উত্তরে অ্যাঙ্গোলা ও জাম্বিয়া পূর্বে বতসোয়ানা দক্ষিণ ও পূর্বে  দক্ষিণ আফ্রিকা। ১৫ শতকে পর্তুগিজরা নামিবিয়ায় প্রবেশ করে। ১৮৮৪ সালে দেশটি জার্মানদের অধিকারে চলে যায়। প্রথম বিশ্বযুদ্ধের সময় দক্ষিণ-পশ্চিম আফ্রিকার জার্মান উপনিবেশ দক্ষিণ আফ্রিকা কর্তৃক অধিকৃত হয়। ১৯৬০ সালে দক্ষিণ-পশ্চিম আফ্রিকার নাম পরিবর্তন করে নামিবিয়া নামকরণ করা হয়। দেশটির মার্কসবাদী সংগঠন সোয়াপোর নেতৃত্বে স্বাধীনতার জন্য গেরিলা যুদ্ধ শুরু হয়। পরে জাতিসংঘের শান্তি প্রক্রিয়ার মাধ্যমে ১৯৯০ সালের ২১ মার্চ  দক্ষিণ আফ্রিকার কাছ থেকে স্বাধীনতা লাভ করে নামিবিয়া। নামিবিয়া এখন একটি স্বাধীন দেশ।

প্রশাসনিক অঞ্চলসমূহ 
উইন্ডহোক:-প্রশাসনিক কার্যালয় ও রাজধানী

ভূগোল 
দক্ষিণ আফ্রিকার দেশ নামিবিয়া। দেশটির পশ্চিমে আটলান্টিক মহাসাগর, উত্তরে জাম্বিয়া ও অ্যাঙ্গোলা, পূর্বে বটসোয়ানা এবং দক্ষিণ ও পূর্বে দক্ষিণ আফ্রিকা।

অর্থনীতি

জনসংখ্যা 
২৪লক্ষ,  জনসংখ্যা বৃদ্ধির হার ১.৭
উল্লেখযোগ্য জাতিগোষ্ঠী : ওভাম্বো (৪৯.৫%), কাভাঙ্গো (৯.২%), কলর্ড (৮%), হেরেরো (৭%), ডামারা (৭%), নামিবিয়ান শেতাঙ্গ (৭%)।

সংস্কৃতি 

নামিবিয়ার সবচেয়ে জনপ্রিয় খেলা হল অ্যাসোসিয়েশন ফুটবল। নামিবিয়ার জাতীয় ফুটবল দল আফ্রিকা কাপ অফ নেশনসের ১৯৯৮, ২০০৮ এবং ২০১৯ সংস্করণের জন্য যোগ্যতা অর্জন করেছিল। কিন্তু এখন পর্যন্ত বিশ্বকাপ খেলার জন্য যোগ্যতা অর্জন করতে পারেনি।

আরও দেখুন

তথ্যসূত্র

বহিঃসংযোগ 
 সরকারি
 Republic of Namibia Government Portal
 Constitution of the Republic of Namibia from orusovo.com
 রাষ্ট্র প্রধান এবং মন্ত্রিপরিষদ সদসবৃন্দ
 Current weather in Namibia

 সাধারণ তথ্য
 
 Namibia from UCB Libraries GovPubs
 
 Namibian Business Directory
 
 Map of Namibia 
 Video of Namibia from The New York Times 

 Debie LeBeau's Development work on Namibia
 African Activist Archive Project on U.S support for the struggle for independence

 মিডিয়া
 The Namibian English independent newspaper
 Republikein Afrikaans independent newspaper
 Allgemeine Zeitung German independent newspaper
 New Era English newspaper close to SWAPO
 Insight Namibia English News magazine

আফ্রিকার রাষ্ট্র
কমনওয়েলথ প্রজাতন্ত্র
১৯৯০-এ প্রতিষ্ঠিত রাষ্ট্র ও অঞ্চল
জাতিসংঘের সদস্য রাষ্ট্র
আফ্রিকান ইউনিয়নের সদস্য রাষ্ট্র
ইংরেজি ভাষী দেশ ও অঞ্চল
নামিবিয়া
কমনওয়েলথ অব নেশনসের সদস্য
সার্বভৌম রাষ্ট্র
আলবেনীয় ভাষা

আলবেনীয় ভাষা (আলবেনীয় ভাষায়: Shqip) একটি ইন্দো-ইউরোপীয় ভাষা। বিশ্বের প্রায় ৬০ লক্ষ লোক এ ভাষায় কথা বলেন। এটি ইন্দো-ইউরোপীয় ভাষাপরিবারের কোন শাখার সদস্য নয়, তাই এটির কোন আত্মীয় ভাষা নেই। ১৮৫৪ সালে ফ্রান্‌ৎস বপ এটিকে ইন্দো-ইউরোপীয় ভাষা হিসেবে শনাক্ত করেন।

আলবেনীয় ভাষা মূলত আলবেনিয়া-তে প্রচলিত। এছাড়াও পার্শ্ববর্তী বলকান রাষ্ট্রসমূহ, গ্রিস, তুরস্ক ও ইতালিতে এর প্রচলন আছে। আলেবেনীয় ভাষার দুইটি প্রধান উপভাষা-দল আছে — উত্তরে ঘেগ এবং দক্ষিণের তোস্ক। এই দুইটি আবার আরও অনেক উপভাষায় বিভক্ত এবং এগুলির কতগুলি পারস্পরিক বোধগম্য (mutually intelligible) না-ও হতে পারে। ভাষাটির ইতিহাস অস্পষ্ট; অন্য ইন্দো-ইউরোপীয় ভাষাগুলির সাথে ভাষাটির সুস্পষ্ট সম্পর্ক স্থাপন করা সম্ভব হয়নি। এই ব্যর্থতার কারণ দ্বিবিধ। প্রথমত, ভাষাটি অন্য ভাষা থেকে প্রচুর শব্দ ঋণ নিয়েছে এবং এই শব্দগুলি ভাষাটির আধুনিক রূপ নির্মাণ করেছে। দ্বিতীয়ত, ভাষাটির অতি প্রাচীন নিদর্শন নেই বললেই চলে। ভাষাটির সবচেয়ে প্রাচীন লিখিত নিদর্শন ১৫শ শতক থেকে পাওয়া এবং এগুলি ধর্মীয় বিষয়ের উপর লেখা।

১৯০৯ সালে ভাষাটির একটি লাতিন বর্ণমালা-ভিত্তিক সরকারি বর্ণমালা প্রণয়ন করা হয়।

মান্য বা আদর্শ আলবেনীয় ভাষা আলবেনিয়া রাষ্ট্রের সরকারি ভাষা। আলবেনিয়ার সরকারি ভাষাটি তোস্ক উপভাষার উপর ভিত্তি করে নির্মিত। এছাড়া এটি কসোভো ও ম্যাসিডোনিয়ার সরকারি ভাষাগুলির একটি।

ইাতহাস

টীকা

তথ্যসূত্র

বহিঃসংযোগ 
 আলেবেনীয় ভাষার উপর এথনোলগ রিপোর্ট 

 
ইন্দো-ইউরোপীয় ভাষাসমূহ
আলবেনিয়ার ভাষা
গ্রিসের ভাষা
ইতালির ভাষা
কসভোর ভাষা
রোমানিয়ার ভাষা
সার্বিয়ার ভাষা
তুরস্কের ভাষা
আফ্রিকান্স ভাষা

আফ্রিকান্স ভাষা () দক্ষিণ আফ্রিকা ও নামিবিয়ায় প্রচলিত একটি পশ্চিম জার্মানীয় ভাষা। আফ্রিকান্স শব্দটি ওলন্দাজ ভাষা থেকে এসেছে, যার অর্থ "আফ্রিকান (ভাষা)"। ওলন্দাজ ইস্ট ইন্ডিয়া কোম্পানি ১৬শ শতকের দ্বিতীয়ার্ধে যেসব বসতিস্থাপক ও শ্রমিকদের আফ্রিকার উত্তমাশা অন্তরীপ এলাকায় নিয়ে এসেছিল, তারা এই আফ্রিকান্স ভাষা ব্যবহার করা শুরু করে। এদের বেশিরভাগই ছিল ওলন্দাজ, তবে জার্মানি, ফ্রান্স, স্কটল্যান্ড ও অন্যান্য ইউরোপীয় দেশের লোকও এখানে ছিল। শ্রমিকেরা মূলত ছিল মালয় বংশোদ্ভূত, আর আদিবাসী দাসেরা ছিল মূলত খোই ও সান জাতির লোক। বিংশ শতাব্দীর শুরু পর্যন্তও আফ্রিকান্স-কে ওলন্দাজ ভাষার একটি উপভাষা গণ্য করা হত। ১৯২৫ সালে এটিকে সরকারিভাবে ওলন্দাজ অপেক্ষা একটি আলাদা ভাষা হিসেবে স্বীকৃতি দেয়া হয়।

বর্তমানে আফ্রিকান্স দক্ষিণ আফ্রিকার একটি সরকারি ভাষা। এটি প্রায় ৬২ লক্ষ লোকের মাতৃভাষা। এছাড়াও আরও প্রায় ১ কোটি লোক এ ভাষা বোঝে ও এতে কথা বলতে পারে। দক্ষিণ আফ্রিকার প্রাথমিক ও মাধ্যমিক স্কুলগুলিতে এ ভাষা শেখানো হয় এবং ইলেকট্রনিক ও মুদ্রিত গণমাধ্যমে এর প্রচলন আছে। আফ্রিকান্স আলাদা ভাষা হিসেবে স্বীকৃতি পাওয়ার আগে ওলন্দাজ দক্ষিণ আফ্রিকার একটি সরকারি ভাষা ছিল; আফ্রিকান্স এটিকে প্রতিস্থাপিত করে। সম্প্রতি এটির সরকারি অবস্থান বান্টু ভাষাভাষী জনগণের হুমকির মুখে পড়েছে।

নামিবিয়াতে আফ্রিকান্স ১৯৯০ সালে দেশটির জন্মলগ্ন থেকেই একটি জাতীয় ভাষা হিসেবে স্বীকৃত, তবে সরকারি ভাষা হিসেবে নয়। স্বাধীনতার পূর্বে জার্মান ও আফ্রিকান্স যৌথভাবে দেশটির সরকারি ভাষা ছিল।

এই দুই রাষ্ট্রের বাইরে অস্ট্রেলিয়া, বতসোয়ানা, কানাডা, লেসোথো, মালাউই, নিউজিল্যান্ড, জাম্বিয়া ও জিম্বাবুয়েতেও আফ্রিকান্স ভাষা প্রচলিত।

তথ্যসূত্র

পাদটীকা

আরও দেখুন 
 ওলন্দাজ ভাষা
 জার্মানীয় ভাষাসমূহ

বহিঃসংযোগ 
 আফ্রিকান্স ভাষার উপর এথনোলগ রিপোর্ট 

দক্ষিণ আফ্রিকার ভাষা
নামিবিয়ার ভাষা
বতসোয়ানার ভাষা
ইসোয়াতিনির ভাষা
ভিলি ভাষা

ভিলি ভাষা (ভিলি: भीली) পশ্চিম-মধ্য ভারতে প্রচলিত ইন্দো-আর্য ভাষাসমূহের একটি। এই ভাষা রাজস্থান, গুজরাত, মহারাষ্ট্র ও মধ্য প্রদেশে ব্যবহৃত হয়ে থাকে। এই ভাষার অন্যান্য নামসমূহ হল ভাগোরিয়া ও ভিলবলি; কয়েকটি স্থানে গারাসিয়াও বলা হয়ে থাকে। ভিলি গুজরাতি ও রাজস্থানি ভাষার সাথে সম্পর্কিত ভিল ভাষাসমূহ পরিবারের সদস্য। এই ভাষা দেবনাগরী লিপিতে লেখা হয়ে থাকে।

আরও দেখুন
 ভিলি ভাষাভাষী অনুয়ায়ী ভারতের রাজ্যসমূহ

তথ্যসূত্র

ভারতের ভাষা
রাজস্থানের ভাষা
দেবনাগরী লিপিতে লেখা ভাষা
ডেনীয় ভাষা

দিনেমার বা ডেনীয় ভাষা (,  বা  ; ) হল ডেনমার্কের রাষ্ট্রভাষা। ভাষাটি ইন্দো-ইউরোপীয় ভাষাপরিবারের জার্মানীয় শাখার উত্তর (স্ক্যান্ডিনেভীয়) দলের অন্তর্গত। ডেনমার্কে প্রায় ৫০ লক্ষ লোক এতে কথা বলেন। এছাড়া কানাডা, জার্মানি, গ্রিনল্যান্ড, আইসল্যান্ড, নরওয়ে, সুইডেন, সংযুক্ত আরব আমিরাত ও মার্কিন যুক্তরাষ্ট্রে এ ভাষায় লোকে কথা বলে। বিশ্বজুড়ে ডেনীয় ভাষাভাষীর সংখ্যা প্রায় ৬০ লক্ষ।

ধারণা করা হয় ১৩শ শতকের দিকে ডেনীয় ভাষা প্রাচীন নর্স ভাষা থেকে উদ্ভূত হয়। ১৬শ শতকের লিখিত দলিল থেকে দেখা যায় অন্যান্য স্ক্যান্ডিনেভীয় ভাষা থেকে এটি তখনই আলাদা ছিল।

ডেনমার্ক ছাড়াও ডেনমার্কের প্রাক্তন উপনিবেশ গ্রিনল্যান্ড ও ফ্যারো দ্বীপপুঞ্জে ডেনীয় একটি দাফতরিক ভাষা এবং ঐ অঞ্চলগুলির স্কুলে ডেনীয় ভাষাশিক্ষা বাধ্যতামূলক। এছাড়া ডেনমার্ক-জার্মানির সীমান্তে অবস্থিত জার্মানির শ্লেসভিগ-হোলস্টাইন অঞ্চলের উত্তর প্রান্তে প্রায় ৫০,০০০ লোক ডেনীয় ভাষায় কথা বলেন এবং সেখানে ডেনীয় একটি সংখ্যালঘু ভাষা হিসেবে সুরক্ষিত।

তথ্যসূত্র

বহিঃসংযোগ 

 English online dictionary and grammar for Danish
 "BBC Quickfix: Danish" 12 Danish phrases with audio
 "Learning the Danish language online" a list of courses on newtodenmark.dk
 "GrammarExplorer Danish"  an online Danish grammar
 "Speakdanish" a commercial Danish course with audio
 "Danish Online" a Danish course with audios, text-to-speech, picture dictionary facilities and many others
 Danish Swadesh list of basic vocabulary words (from Wiktionary's Swadesh list appendix)
 "Danish as a second language" at Studieskolen

ডেনীয় ভাষা
ডেনমার্কের ভাষা
নরওয়ের ভাষা
জার্মানির ভাষা
গ্রিনল্যান্ডের ভাষা
উত্তর জার্মানীয় ভাষা
স্ক্যান্ডিনেভিয়া
বিষয়-ক্রিয়া-বস্তুর ভাষাসমূহ
ক্রিয়া-দ্বিতীয় ভাষা
সুইডেনের ভাষা
আইসল্যান্ডের ভাষা
স্ক্যান্ডিনেভিয়ার সংস্কৃতি
ফিনীয় ভাষা

ফিনীয় ভাষা (মূলত: সুয়েডীয় শব্দ finska ফিন্‌স্কা হতে; ফিনীয় ভাষায় suomi সুওমি বা suomen kieli সুওমেন্‌ কিএলি) ফিনল্যান্ডের রাষ্ট্রভাষা। এছাড়া সুইডেন ও নরওয়েতে ভাষাটি সরকারীভাবে স্বীকৃত। ফিনল্যান্ডের প্রায় ৫০ লক্ষ লোক ফিনীয় ভাষায় কথা বলে। এছাড়া মার্কিন যুক্তরাষ্ট্র, কানাডা, রাশিয়া ও এস্তোনিয়াতেও ভাষাটি কথিত হয়। সারা বিশ্বে প্রায় ৬০ লক্ষ লোক এই ভাষায় কথা বলে।

ফিনীয় ভাষার দুইটি রূপ আছে। Yleiskieli (উ্যলেইস্কিএলি) গির্জার ভাষণে, রাজনৈতিক বক্তৃতা ও সংবাদ মাধ্যমে ব্যবহৃত হয় এবং এর লিখিত রূপ kirjakieli (কিরিয়াকিএলি) স্কুলে শিক্ষা দেয়া হয়। Puhekieli (পুহেকিএলি) হচ্ছে ফিনীয় মানুষের মুখের ভাষা।

তথ্যসূত্র 

 
সংসক্তিপ্রবণ ভাষাসমূহ
ফিনীক ভাষা
এস্তোনিয়ার ভাষা
ফিনল্যান্ডের ভাষা
নরওয়ের ভাষা
রাশিয়ার ভাষা
সুইডেনের ভাষা
স্বরবর্ণ মিশ্র ভাষাসমূহ
সংযোগাত্মক ভাষা
ফিনিক ভাষা
গিকুয়ু ভাষা

গিকুয়ু ভাষা (Gikuyu বা Kikuyu, আ-ধ্ব-ব: [ɣēkōjó]) নাইজার-কঙ্গো ভাষাপরিবারের কেন্দ্রীয় বান্টু শাখার একটি ভাষা। কেনিয়ার গিকুয়ু জাতির প্রায় ৬০ লক্ষ লোক (কেনিয়ার জনগণের প্রায় ২২%) এই ভাষাতে কথা বলেন।  মূলত নিয়েরি ও নাইরোবি-র মধ্যবর্তী এলাকায় ভাষাটি প্রচলিত।

তথ্যসূত্র 

বান্টু ভাষা
অসম্পূর্ণ ভাষাবিজ্ঞান নিবন্ধ
কিকাইয়ু জনগোষ্ঠী
কেনিয়ার ভাষা
স্লোভাক ভাষা

স্লোভাক ভাষা (স্লোভাক ভাষায় slovenčina, slovenský jazyk) ইন্দো-ইউরোপীয় ভাষা পরিবারের পশ্চিম স্লাভীয় শাখার অন্তর্গত চেক, পোলীয় ও সর্বীয় ভাষার সহোদর ভাষা। এটি বিশেষত চেক ভাষার সাথে ঘনিষ্ঠভাবে সম্পর্কিত।

পশ্চিম স্লাভীয় ভাষাসমূহ
স্লোভাক ভাষা
স্লোভাকিয়ার ভাষা
চেক প্রজাতন্ত্রের ভাষা
হাঙ্গেরির ভাষা
সার্বিয়ার ভাষা
সোয়াহিলি ভাষা

সোয়াহিলি ভাষা (কিসুয়াহিলি অর্থাৎ "সুয়াহিলি ভাষা") আফ্রিকার সোয়াহিলি জাতির (উয়াসোয়াহিলি) লোকদের মুখের ভাষা। সোয়াহিলি জাতির লোকেরা দক্ষিণ সোমালিয়া থেকে উত্তর মোজাম্বিক পর্যন্ত ভারত মহাসাগরের উপকূলে একটি দীর্ঘ এলাকা জুড়ে বাস করে। যদিও সোয়াহিলি মাত্র ৫০ লক্ষ থেকে ১ কোটি লোকের মাতৃভাষা, এটি পূর্বাঞ্চলীয় আফ্রিকা ও গণতান্ত্রিক কঙ্গো প্রজাতন্ত্রের একটি আন্তর্জাতিক ভাষা। এটি চারটি দেশের জাতীয় বা সরকারী ভাষা এবং আফ্রিকান ইউনিয়নের দাপ্তরিক ভাষাগুলির মধ্যে একমাত্র আফ্রিকান ভাষা।

উচ্চরণ

আরও দেখুন 

 সোয়াহিলি সাহিত্য

তথ্যসূত্র

গ্রন্থপঞ্জি 
 Ashton, E. O. Swahili Grammar: Including intonation. Longman House. Essex 1947. .
 Brock-Utne, Birgit. 2001. Education for all—in whose language? Oxford review of education, 27(1): 115-134.
 Chiraghdin, Shihabuddin and Mathias Mnyampala. Historia ya Kiswahili. Oxford University Press. Eastern Africa. 1977. 
 Contini-Morava, Ellen. Noun Classification in Swahili . 1994.
 Lambert, H.E. 1956. Chi-Chifundi: A Dialect of the Southern Kenya Coast. (Kampala)
 Lambert, H.E. 1957. Ki-Vumba: A Dialect of the Southern Kenya Coast. (Kampala)
 Lambert, H.E. 1958. Chi-Jomvu and ki-Ngare: Subdialects of the Mombasa Area. (Kampala)
 Marshad, Hassan A. Kiswahili au Kiingereza (Nchini Kenya). Jomo Kenyatta Foundation. Nairobi 1993. .
 Nurse, Derek, and Thomas J. Hinnebusch. 1993. Swahili and Sabaki: a linguistic history. Series: University of California Publications in Linguistics, v. 121.
 Prins, A.H.J. 1961. The Swahili-Speaking Peoples of Zanzibar and the East African Coast (Arabs, Shirazi and Swahili). Ethnographic Survey of Africa, edited by Daryll Forde. London: International African Institute.
 Prins, A.H.J. 1970. A Swahili Nautical Dictionary. Preliminary Studies in Swahili Lexicon - 1. Dar es Salaam.
 Whiteley, Wilfred. 1969. Swahili: the rise of a national language. London: Methuen. Series: Studies in African History.

বহিঃসংযোগ 

 Visit LL-Map link for more information on Swahili
 Mwana Simba-New Swahili Learning Method
 Visit MultiTree for more information on Swahili
 Ethnologue report on Swahili; Ethnologue report on Swahili, Congo
 UCLA report on Swahili
 PanAfrican localisation page on Swahili
 Swahili Yesterday, Today and Tomorrow: Factors of Its Development and Expansion
 University of Zürich online Swahili course

 
সংশ্লেষণাত্মক ভাষা
বান্টু ভাষা
কেনিয়ার ভাষা
উগান্ডার ভাষা
তানজানিয়ার ভাষা
বুরুন্ডির ভাষা
লাতিন লিপিতে লিখিত ভাষা
সংযোগাত্মক ভাষা
গণতান্ত্রিক কঙ্গো প্রজাতন্ত্রের ভাষা
সোয়াহিলি ভাষা
রোমানি ভাষা

রোমানি ভাষা বা জিপসি ভাষা (রোমানি:Rromani ćhib) রোমানি ও সিন্টি জাতির লোকদের মুখের ভাষা। এটি একটি ইন্দো-আর্য ভাষা, অর্থাৎ এর উৎপত্তিস্থল ভারতীয় উপমহাদেশ।

বণ্টন
নিচে একটি তালিকা দেওয়া হলো, যাতে সেই সব দেশের নাম ও সেখানে বসবাসকারি রোমানী ভাষাভাষী জনসংখ্যা সম্বন্ধিত তথ্য দেওয়া হলো।

তথ্যসূত্র 

আলবেনিয়ার ভাষা
বসনিয়া ও হার্জেগোভিনার ভাষা
বুলগেরিয়ার ভাষা
কলম্বিয়ার ভাষা
ফ্রান্সের ভাষা
হাঙ্গেরির ভাষা
ফিনল্যান্ডের ভাষা
কসভোর ভাষা
নেদারল্যান্ডসের ভাষা
নরওয়ের ভাষা
পর্তুগালের ভাষা
রোমানিয়ার ভাষা
স্লোভাকিয়ার ভাষা
মলদোভার ভাষা
তুরস্কের ভাষা
সুইডেনের ভাষা
আর্জেন্টিনার ভাষা
ইউক্রেনের ভাষা
সার্বিয়ার ভাষা
মেক্সিকোর ভাষা
যুক্তরাজ্যের ভাষা
স্পেনের ভাষা
অ্যাঙ্গোলার ভাষা
অস্ট্রেলিয়ার ভাষা
অস্ট্রিয়ার ভাষা
বেলজিয়ামের ভাষা
ব্রাজিলের ভাষা
কানাডার ভাষা
ক্রোয়েশিয়ার ভাষা
ডেনমার্কের ভাষা
এস্তোনিয়ার ভাষা
জার্মানির ভাষা
গ্রিসের ভাষা
ভারতের ভাষা
ইতালির ভাষা
লাতভিয়ার ভাষা
লিথুয়ানিয়ার ভাষা
পোল্যান্ডের ভাষা
রাশিয়ার ভাষা
স্লোভেনিয়ার ভাষা
দক্ষিণ আফ্রিকার ভাষা
চেক প্রজাতন্ত্রের ভাষা
মার্কিন যুক্তরাষ্ট্রের ভাষা
নরওয়েজীয় ভাষা

নরওয়েজীয় ভাষা (নরওয়েজীয় ভাষায়: norskনশ্‌ক্‌) ইন্দো-ইউরোপীয় ভাষাপরিবারের জার্মানীয় শাখার উত্তর (স্ক্যান্ডিনেভীয়) দলের একটি ভাষা। ভাষাটি সুয়েডীয় ও ডেনীয় ভাষার সাথে, বিশেষত এগুলির লিখিত রূপের সাথে, ঘনিষ্ঠভাবে সম্পর্কিত। তিনটি ভাষাই প্রাচীন নর্স ভাষা থেকে উদ্ভূত। বর্তমান নরওয়ে, ডেনমার্ক ও সুইডেন যে অঞ্চলে অবস্থিত, সে অঞ্চলে প্রাচীনকালে প্রাচীন নর্স ভাষা প্রচলিত ছিল।

পাথরের চাঙড়ে খোদাইকৃত লিপি যাচাই করে দেখা গেছে খ্রিস্টীয় ৯ম-১০ম শতকের দিকে নরওয়েজীয় ভাষা ডেনীয় ও সুয়েডীয় ভাষা থেকে আলাদা হতে শুরু করে। তবে ১৩৯৭ থেকে ১৮১৪ পর্যন্ত নরওয়ে ডেনমার্কের সাথে একীভূত ছিল, এবং এ সময় নরওয়ের শিক্ষিত জনগোষ্ঠীর ভাষা ছিল ডেনীয়। ১৮১৪ সালে নরওয়ে ডেনমার্ক থেকে স্বাধীনতা লাভ করলে একটি স্বাধীন সাহিত্যিক নরওয়েজীয় ভাষা সৃষ্টির প্রয়াস নেয়া হয়। এই সংস্কারকাজে নরওয়ের অভিজাত শ্রেণীর ডেনীয় ভাষার পরিবর্তন সাধন করা এবং নরওয়ের সাধারণ জনগণের মুখের ভাষার প্রমিতকরণ করা---এই দুই উপায়-ই অনুসরণ করা হয়।

নরওয়েজীয় নরওয়ের সরকারি ভাষা। এছাড়া মার্কিন যুক্তরাষ্ট্র, কানাডা ও সুইডেনেও এ ভাষা প্রচলিত। সব মিলিয়ে বিশ্বে নরওয়েজীয় ভাষাভাষীর সংখ্যা প্রায় অর্ধকোটি। নরওয়েজীয় ভাষা নর্ডিক কাউন্সিলের অন্যতম কার্যকর ভাষা। নর্ডিক ভাষা চুক্তি অনুযায়ী, নর্ডিক দেশের নাগরিকরা যারা নরওয়েজীয় ভাষায় কথা বলেন, তারা অন্য নর্ডিক দেশের সরকারি সংস্থার সঙ্গে যোগাযোগে এই ভাষা ব্যবহার করতে পারেন এবং এজন্য তাদের কোনো অনুবাদ বা ব্যাখ্যা খরচ বহন করতে হয় না।

তথ্যসূত্র 

উত্তর জার্মানীয় ভাষা
নরওয়ের ভাষা
সুইডেনের ভাষা
কানাডার ভাষা
মার্কিন যুক্তরাষ্ট্রের ভাষা
নরওয়েজীয় ভাষা
স্ক্যান্ডিনেভিয়ার সংস্কৃতি
সুরপ্রধান ভাষা
তিব্বতি ভাষাসমূহ

তিব্বতি ভাষাসমূহ (তিব্বতি : བོད་སྐད་ ) ভারতীয় উপমহাদেশের উত্তরে, মধ্য এশিয়ার পূর্বভাগে তিব্বতি জাতির লোকদের বিভিন্ন মুখের ভাষার সাধারণ নাম। এগুলি চীনা-তিব্বতি ভাষাপরিবারের সদস্য। পৃথিবীতে ৬০ লক্ষেরও বেশি তিব্বতি ভাষাভাষী মানুষ আছেন।

বহিঃসংযোগ 
 The Tibetan Dialects Project 
 Languages on the Tibetan Plateau and the Himalayas — Nicolas Tournadre
 Overview of Old Tibetan Synchronic phonology by Nathan Hill
 L'évolution des langues et les facteurs écolinguistiques : le cas des langues d'éleveurs et des langues d'agriculteurs sur le Haut Plateau tibétain at CNRS-LACITO

সংসক্তিপ্রবণ ভাষাসমূহ
চীনের ভাষা
তিব্বতি-কিন্নরি ভাষাসমূহ
তিব্বতের ভাষা
সংযোগাত্মক ভাষা
ভুটানের ভাষা
নেপালের ভাষা
পাকিস্তানের ভাষা
ভারতের ভাষা
কাশ্মীরি ভাষা

কাশ্মীরি ভাষা ভারতে প্রচলিত একটি ভাষা। ভাষাটি ইন্দো-ইউরোপীয় ভাষা পরিবারের ইন্দো-ইরানীয় শাখার দার্দীয় দলের একটি ভাষা। এতে প্রায় ৭১ লক্ষ লোক কথা বলেন।

ভৌগোলিক বন্টন এবং অবস্থা 
জম্মু ও কাশ্মীরে এবং ভারতের অন্যান্য রাজ্যের কাশ্মীরি প্রবাসী মধ্যে প্রায় ৬৮ লক্ষ কাশ্মীরি এবং সম্পর্কিত উপভাষার ভাষাভাষী রয়েছে। বেশিরভাগ কাশ্মীরি ভাষাভাষীরা কাশ্মীর উপত্যকা এবং জম্মু ও কাশ্মীরের অন্যান্য এলাকায় অবস্থিত। কাশ্মীর উপত্যকায় তারা সংখ্যাগরিষ্ঠ।

আজাদ কাশ্মীরের জনসংখ্যার প্রায় পাঁচ শতাংশ কাশ্মীরি ভাষায় কথা বলে। ১৯৯৮ পাকিস্তানের আদমশুমারি অনুসারে, আজাদ কাশ্মীরে ১৩২,৪৫০ জন কাশ্মীরি ভাষাভাষী ছিল। ভাষাটির স্থানীয় ভাষাভাষীরা আজাদ কাশ্মীর জুড়ে "পকেটে" ছড়িয়ে পড়েছিল, বিশেষ করে মুজাফফরাবাদ (১৫%), নীলম (২০%) এবং হাত্তিয়ান (১৫%), খুব ছোট সংখ্যালঘুদের সাথে হাভেলি (৫%) এবং বাগ (২%)। মুজাফফরাবাদে কথিত কাশ্মীরিরা উত্তরে নীলম উপত্যকার কাশ্মীরিদের থেকে আলাদা, যদিও এখনও বোধগম্য। নীলম উপত্যকায়, কাশ্মীরি হল দ্বিতীয় সর্বাধিক কথ্য ভাষা এবং অন্তত এক ডজন বা তার বেশি গ্রামে সংখ্যাগরিষ্ঠ ভাষা, যেখানে প্রায় অর্ধেকের মধ্যে এটিই একমাত্র মাতৃভাষা। নীলমের কাশ্মীরি উপভাষা উত্তর কাশ্মীর উপত্যকায় কথিত বিভিন্ন ধরনের, বিশেষ করে কুপওয়ারা। পাকিস্তানের আদমশুমারিতে, প্রায় ৩৫০,০০০ লোকেরা তাদের প্রথম ভাষা কাশ্মীরি বলে ঘোষণা করেছিল।

কাশ্মীরি ভাষা হল ২২টি ভারতের সরকারি ভাষাসমূহ এর একটি। এটি জম্মু ও কাশ্মীরের প্রাক্তন সংবিধানের অষ্টম তফসিল-এর একটি অংশ ছিল। 'ষষ্ঠ তফসিল'-এ উল্লিখিত অন্যান্য আঞ্চলিক ভাষার পাশাপাশি হিন্দি এবং উর্দু, রাজ্যে কাশ্মীরি ভাষা গড়ে তোলার কথা ছিল।

ইসলামের প্রভাবে ১৪ শতকে কাশ্মীরে আদালতের ভাষা হিসেবে ফার্সি ব্যবহার শুরু হয়। ১৮৮৯ সালে ডোগরা শাসন এর সময় উর্দু প্রতিস্থাপিত হয়েছিল। ২০২০ সালে কাশ্মীরি প্রথমবারের মতো জম্মু ও কাশ্মীর কেন্দ্রশাসিত অঞ্চলে একটি অফিসিয়াল ভাষা হয়ে ওঠে।

পোগুলি এবং কিশতওয়ারি এর সাথে কাশ্মীরিঘনিষ্ঠভাবে সম্পর্কিত, যা কাশ্মীর উপত্যকার দক্ষিণে পাহাড়ে বলা হয় এবং কখনও কখনও কাশ্মীরিদের উপভাষা হিসাবে গণনা করা হয়।

তথ্যসূত্র 

ভারতের সরকারি ভাষাসমূহ
দার্দীয় ভাষাসমূহ
কাশ্মীরি ভাষা
দেবনাগরী লিপিতে লেখা ভাষা
কাশ্মীর
সাহিত্য অকাদেমি স্বীকৃত ভাষা
ইন্দো-আর্য ভাষাসমূহ
স্কট্‌স ভাষা

স্কট্‌স (Scots ;/Beurla Ghallta) পরিভাষাটি দিয়ে স্কটল্যান্ডে প্রচলিত Doric, Lallans এবং Scotch নামের উপভাষাগুলিকে একত্রে বোঝানো হয়। নিম্নভূমি স্কটল্যান্ড ও উত্তর আয়ারল্যান্ড এ প্রচলিত সনাতন জার্মানীয় ভাষাটিই স্কট্‌স ভাষা। স্কটল্যান্ডে যে তিনটি প্রধান ভাষা প্রচলিত, তার মধ্যে স্কট্‌স ভাষা একটি; অপর দুইটি হল স্কটীয় ইংরেজি এবং স্কটীয় গেলিক ভাষা।

জার্মানভাষী অ্যাঙ্গল্‌স জাতির লোকেরা খ্রিস্টীয় ৫ম শতকে ব্রিটিশ দ্বীপপুঞ্জতে অভিবাসন শুরু করে। তারা ইংরেজি ভাষার যে প্রাচীন রূপটিতে কথা বলত, তার নাম ছিল অ্যাংলো-স্যাক্সন ভাষা। তারা ৭ম শতকের দিকে বর্তমান স্কটল্যান্ডের দক্ষিণ-পূর্ব অংশে অ্যাংলো-স্যাক্সন ভাষাটি নিয়ে আসে। বর্তমান স্কট্‌স ভাষাটি এই অ্যাংলো-সাক্সনেরই বিবর্তিত একটি রূপ। একই অ্যাংলো-স্যাক্সন থেকে পরবর্তীতে ইংরেজি ভাষারও উদ্ভব হয়েছিল।

বর্তমানে ভাষাটি একটি কথ্য ভাষা হিসেবে প্রচলিত। স্কটিশ জাতির লোকেরা কথা বলার সময় স্কট্‌স ভাষা ও ইংরেজি ভাষার একটি মিশ্রণ ব্যবহার করে। অধুনা স্কট্‌স ভাষাতে এক ধরনের নবজাগরণ ঘটেছে এবং ভাষাটিতে প্রচুর সাহিত্য রচিত হচ্ছে।

বহিঃসংযোগ

পশ্চিম জার্মানীয় ভাষা
যুক্তরাজ্যের ভাষা
আইসল্যান্ডীয় ভাষা

আইসল্যান্ডীয় ভাষা (আইসল্যান্ডীয় ভাষায়: íslenska ঈস্‌লেন্‌স্কা) আইসল্যান্ডের মানুষের ভাষা। এটি ইন্দো-ইউরোপীয় ভাষাপরিবারের জার্মানীয় উপ-পরিবারের উত্তর জার্মানীয় শাখা তথা স্ক্যান্ডিনেভীয় শাখার সদস্য ভাষা (অন্যান্য সদস্যের মধ্যে আছে নরওয়েজীয় ও ফারোয়েজীয় ভাষা)। ফারোওয়েজীয় ভাষা এর নিকটতম প্রতিবেশী ভাষা, যদিও এরা পরস্পর বোধগম্য নয়।  আইসল্যান্ডের প্রায় ৩ লক্ষ ১৪ হাজার লোক আইসল্যান্ডীয় ভাষায় কথা বলেন। এছাড়া কানাডা ও মার্কিন যুক্তরাষ্ট্রেও আইসল্যান্ডীয় ভাষাভাষীর দেখা মেলে।

৮৭৪ খ্রিষ্টাব্দ থেকে পশ্চিম নরওয়ে থেকে ভাইকিং অভিযাত্রীরা প্রথম আইসল্যান্ডে আসতে শুরু করে। তারা প্রাচীন নর্স ভাষায় কথা বলত। ১০০০ খ্রিষ্টাব্দে খ্রিস্টধর্ম গ্রহণের পর আইসল্যান্ডীয়রা বিপুল পরিমাণ গাথা-সংবলিত পুঁথি রচনা করে। ১০০০ থেকে ১৪০০ খ্রিষ্টাব্দের মধ্যবর্তী সময়ে আইসল্যান্ডে প্রচলিত নর্স ভাষা স্ক্যান্ডিনেভিয়ায় প্রচলিত নর্স ভাষা থেকে আলাদা হয়ে যায় এবং এটিই আইসল্যান্ডীয় ভাষা নামে এখন পরিচিত। ১৩৮০ থেকে ১৯১৮ সাল পর্যন্ত আইসল্যান্ড ডেনমার্কের অধীন ছিল। কিন্তু আইসল্যান্ডীয় ভাষাতে এর তেমন কোন প্রভাব পড়েনি। ভৌগোলিক বিচ্ছিন্নতা এবং শক্তিশালী সাহিত্যিক ঐতিহ্য এটির বিশুদ্ধতা রক্ষা করেছে। আজও প্রাচীন নর্স ভাষা থেকে আইসল্যান্ডীয় ভাষার পার্থক্য খুব সামান্য। আধুনিক পাঠকেরা খুব সহজেই মধ্যযুগীয় গাথাগুলি পড়তে পারেন।

১০০০ অব্দের দিকে খ্রিস্টধর্মের আগমনের সাথে সাথে আইসল্যান্ডীয় ভাষা লিখতে রোমান লিপির প্রবর্তন হয়। তবে কিছু পুরনো বর্ণ যেমন ð, þ, æ এবং ö রক্ষা করা হয়। এছাড়া স্বরবর্ণগুলিতে ঝোঁক চিহ্ন বসতে পারে (á, é, í, ó, ú, এবং ý)। ১৫৪০ সালে নতুন টেস্টামেন্টের অনুবাদের মধ্য দিয়ে আধুনিক আইসল্যান্ডীয় ভাষার সূচনা হলেও অন্যান্য স্ক্যান্ডিনেভীয় ভাষার তুলনায় এটিতে বিভক্তির পরিমাণ অনেক বেশি। ব্যাকরণ, শব্দভাণ্ডার ও লিখন পদ্ধতি, সব দিক থেকেই আইসল্যান্ডীয় ভাষা স্ক্যান্ডিনেভীয় ভাষাগুলির মধ্যে সবচেয়ে রক্ষণশীল। আইসল্যান্ডীয় ভাষাতে বিশেষ্য, বিশেষণ ও সর্বনামের তিনটি ব্যাকরণিক লিঙ্গ (পুং, স্ত্রী ও ক্লীব) এবং চারটি কারক (কর্তা, কর্ম, সম্প্রদান ও সম্বন্ধ) আছে। ক্রিয়াগুলির তিনটি পুরুষ হয়। তবে আধুনিক আইসল্যান্ডীয় ভাষার উচ্চারণ প্রাচীন নর্স ভাষা থেকে অনেক আলাদা। অতীতে আইসল্যান্ডীয় ভাষা কেল্টীয়, ডেনীয়, লাতিন ও রোমান্স ভাষা থেকে ঋণ নিলেও ১৮শ শতকে একটি বিশুদ্ধতাবাদী আন্দোলনের পরিণামে নতুন ভাষাতাত্ত্বিক আইন প্রণীত হয়, যাতে বিদেশী শব্দের সরাসরি ঋণগ্রহণে বাধার সৃষ্টি করা হয়। তাই আন্তর্জাতিক পরিমণ্ডলে ব্যবহৃত বৈজ্ঞানিক, প্রযুক্তিগত ও বিমূর্ত ধারণাগত পরিভাষাগুলির পরিবর্তে আইসল্যান্ডীয় ভাষার নিজস্ব শব্দ থেকে তৈরি সমাসবদ্ধ শব্দ দিয়ে কাজ চালানো হয়। এর বাইরেও প্রাচীন শব্দ নতুন করে ব্যবহার করা হয় এবং নিজস্ব শব্দমূলের সাহায্যে নতুন শব্দও উদ্ভাবন করা হয়।

আরও দেখুন 
 জার্মানীয় ভাষা
 উইকিপিডিয়া:বাংলা ভাষায় আইসল্যান্ডীয় শব্দের প্রতিবর্ণীকরণ

তথ্যসূত্র

বহিঃসংযোগ 
 আইসল্যান্ডীয় ভাষার উপর এথনোলগ রিপোর্ট 

 
আইসল্যান্ডের ভাষা
নরওয়ের ভাষা
ডেনমার্কের ভাষা
উত্তর জার্মানীয় ভাষা